आंबापुरा कस्बे में भी सीसीटीवी कैमरे लगेंगे
नवागांव| होलीका त्योहार शांति और सुकून से मनाने को लेकर आंबापुरा थाने में सीएलजी की बैठक हुई। थानाधिकारी पूनाराम गुर्जर ने बताया कि बांसवाड़ा प्रधान दूधालाल मईड़ा ने आंबापुरा कस्बे में सुरक्षा व्यवस्था मजबूत करने को लेकर 1.5 लाख रुपए की स्वीकृति दी जिससे पूरे बाजार में सीसीटीवी कैमरे लगेंगे। ताकि सुरक्षा चाक चौबंद हो और असामाजिक तत्वों और दुर्घटनाओं पर नजर रखी जा सके। बैठक में ग्रामीणों ने गांवों में चल रहे शराब के अवैध अड्डों को बंद करने की शिकायत की।
डेरी गांव के लोगों ने थानाधिकारी पूनाराम गुर्जर को बताया कि मुख्य बसस्टैंड पर कुछ जगह अवैध शराब का कारोबार किया जाता है। कुछ उत्पाती शराब पीकर आसपड़ोस के ग्रामीणों से बदसलूकी करते हैं, जिससे परेशानी होती है। ग्रामीणों ने शराब के अड्डे बंद करने की मांग की, जिस पर थानाधिकारी ने जल्द कार्रवाई करने का भरोसा दिया। साथ ही होली के त्योहार पर शांति बनाए रखने, एकता और आपसी सौहार्द से होली मनाने, रास्ता रोककर गोठ नहीं मांगने की अपील की।
थानाभवन का रखरखाव होगा सरकारने आंबापुरा थाने के रखरखाव और व्यवस्था कार्य के लिए 23 लाख रुपए स्वीकृत किए है, जिससे पीने के पानी की व्यवस्था, गार्डन, रंगरोगन, टूट चुके दरवाजे और खिड़कियां दुरुस्त की जाएंगी।
हेलमेटपहनकर वाहन चलाने की दी नसीहत
सीएलजीबैठक के बाद थानाधिकारी ने लोगों से हेलमेट पहनकर वाहन चलाने, लाइसेंस बनवाने, शराब पीकर वाहन नहीं चलाने की नसीहत दी। साथ ही दूसरों को भी प्रेरित करने को कहा। इसके अलावा कहीं भी कोई विवाद या घटना हो तो पुलिस को सूचना देने की बात कही।
इस दौरान थाने में मिशन अस्पताल बांसवाड़ा के डॉक्टरों ने अधिकारियों और पुलिसकर्मियों की स्वास्थ्य जांच की गई। सीएलजी की बैठक में आंबापुरा सरपंच सत्यनारायण मीणा, वार्डपंच अकिब अहमद शैख, पुलिस कर्मचारी महावीर चौधरी, एलके जोशी, प्रभुराम, गणपतराम, शंकरलाल, मानसिंग डामोर सहित आसपास के ग्रामीण मौजूद रहे।
पालोदामें टैफिक पुलिस तैनात करने की मांग उठी
लेाहारिया. कस्बेके थाना परिसर में सोमवार को सीएलजी की बैठक एएसपी गणपति महावर की मौजूदगी में हुई। इसमें पालोदावासियों ने तिराहे पर यातायात चौकी स्थापित करने और ट्रैफिक व्यवस्था सुधारने के लिए दो कांस्टेबल की तैनातगी करने की मांग की। इसके अलावा सरेड़ी पालोदा मार्ग पर भारी वाहनों के प्रवेश पर रोक लगाने, होली के पहले क्षेत्र में असामाजिक तत्वों की गतिविधियों पर नजर रखने, भीमसौर मोड़ पर एक कांस्टेबल लगाने, अवैध शराब की भट्टियों को तोड़ने, पेंडिंग प्रकरण जल्द निबटाने, रात्रि गश्त बढ़ाने पर चर्चा की। इस अवसर पर घाटोल डीएसपी, लोहारिया सीआई बाबूलाल मुरारिया, सरेड़ी बड़ी ब्लॉक कांग्रेस अध्यक्ष देवेंद्र त्रिवेदी, घाटोल ब्लॉक कांग्रेस अध्यक्ष नेमीकुमार जैन, पालोदा सरपंच, विनोद दादा पाठक, पृथ्वीसिंह मोटागांव, राजूभाई पंचाल सहित क्षेत्रवासी मौजूद रहे।
गढ़ीमें सीएलजी की बैठक
परतापुर. गढ़ीथाने में सोमवार को सीएलजी की बैठक थानाधिकारी लाभूराम चौधरी के सानिध्य में हुई। इसमें होली के त्योहार को ध्यान में रखते हुए क्षेत्र में शांति और कानून व्यवस्था बनाए रखने पर गंभीरता से विचार किया। साथ ही बिना लाइसेंस शराब पीकर वाहन चलाने वालों के खिलाफ सख्त कार्रवाई करने की चेतावनी दी। सीएलजी सदस्यों ने होली पर यातायात व्यवस्था में सुधार करने की मांग रखी। बैठक में
अवसर पर प्रभज्योतसिंह, काूल मकरानी, उपसरपंच गढ़ी सुरेन्द्रनाथ रावल, जहीर मकरानी, सदर इदरीस मोहम्मद, शब्बीर, जाकिर, योगेश भट्ट, रामचंद्र जोशी, अर्जुनलाल रेबारी, धर्मेंद्र सोनी, जवाहरलाल आर्य, गटा भाई, एएसआई मदनसिंह, गटवर सिंह, भंवरसिंह सहित सदस्य मौजूद थे।
लोहारिया थाने में सोमवार को हुई सीएलजी बैठक में मौजूद सदस्य और क्षेत्रवासी।
नवागांव. अांबापुरा थाने में सीएलजी की बैठक लेते थानाधिकारी पूनाराम गुर्जर।
mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mai_Deva hin_Deva awa_Deva